Is-27 ta' Jannar, 2009  Għotja fuq Xiri ta' Sistemi għal Użu Domestiku li Jnaqqsu l-Użu tal-Enerġija jew Jużaw Sorsi Rinovabbli ta' Enerġija  Biex ikompli jinkoraġġixxi t-titjib fl-użu tal-enerġija li jipproduċi l-pajjiż, il-Ministru responsabbli għar-Riżorsi u Affarijiet Rurali, wara konsultazzjoni mal-Ministru talFinanzi, Ekonomija u Investiment qed iniedi din l-iskema li hi mmirata biex tinkoraġġixxi l-użu ta' sistemi għal użu domestiku li jnaqqsu l-użu ta' enerġija, jew li jużaw sorsi rinovabbli ta' enerġija.  F'din l-iskema, kemm-il darba r-rabta tal-kliem ma tkunx teħtieġ xorta oħra:  'applikant' tfisser persuna li tagħmel applikazzjoni għal għotja skond din l-iskema, li hi residenti f'Malta, li tkun għalqet it-18-il sena jew aktar fid-data li fiha tkun preżentat l-applikazzjoni u li tkun detentriċi skond artikolu 2 tal-Att dwar il-Karta ta'l-Identita, Kap. 258;  'applikazzjoni' tfisser applikazzjoni għal għotja li tkun saret b'dak il-mod kif meħtieġ u skond din l-iskema;  Awtorità tfisser l-Awtorità ta' Malta dwar ir-Riżorsi mwaqqfa permezz ta' artikolu 3 tal-Att dwar l-Awtorità ta' Malta dwar ir-Riżorsi;  'bejjiegħ' jew 'bejjiegħ bl-imnut' tfisser bejjiegħ jew bejjiegħ bl-imnut li jkun reġistrat ma' l-Awtorità bħala bejjiegħ jew bejjiegħ bl-imnut f'Malta ta' sistemi eliġibbli għall-finijiet ta' u skond din l-iskema;  'Malta' għandu jkollha l-istess tifsira mogħtija lilha f'artikolu 3 tal-Att dwar l-Interpretazzjoni (Kap. 249);  'riċevuta fiskali' għandu jkollha l-istess tifsira mogħtija lilha fit-Tlettax -il Skeda tal-Att dwar it-Taxxa fuq il-Valur Miżjud (Kap. 406), kif sussegwentement emendat, u tinkludi kull regolament li jkun sar taħt l-istess Att;  Gazzetta tal-Gvern ta' Malta 18,372  'sistema', 'sistemi', jew 'tagħmir' tfisser solar water heaters, panelli fotovoltajiċi, materjal ta' insulazzjoni għassħana tal-bjut, jew twieqi jew bibien double glazed approvati mill-Awtorita' ta' Malta dwar ir-Riżorsi bħala eliġibbli għalliskema, li jkunu konformi mal-ħtiġiet imsemmija fi Skeda I li tinsab ma din in-Notifika tal-Gvern u li jkunu nxtraw minn Malta fid-data effettiva jew wara, sakemm iddum l-iskema;  'double glazing' tfisser tieqa li tikkonsisti f'żewġ saffi ta' ħġieġ separati permezz ta' spazju, mpoġġija biex inaqqsu t-telf tas-sħana u li t-tieqa tkun nxtrat minn Malta;  'materjal ta' insulazzjoni għas-sħana tal-bjut' tfisser tip ta'materjal li jkun introdott b'mod permanenti fil-kostruzzjoni tas-saqaf ta' residenza sabiex itejjeb ir-reżistenza għallpassaġġ tas-sħana ta' dak il-materjal ta' bini u li l-materjal ikun inxtara minn Malta;  'solar water heater' tfisser tagħmir għal użu domestiku, li minnu enerġija mix-xemx tiġi utilizzata bħala sors alternattiv ta' enerġija u li t-tagħmir ikun inxtara minn Malta;  'sistema fotovoltajika' tfisser sistema għal użu domestiku li tkun installata f'fond residenzjali, li minnha enerġija tax-xemx tiġi mibdula f'eneġija elettrika, li s-sistema tkun imqabbda mal-grillja nazzjonali tal-elettriku u li tkun inxtrat minn Malta;  'sistema nazzjonali ta' distribuzzjoni ta' elettriku' tfisser is-sistema biex tiġi mqassma enerġija instantanja ta' elettriku f'Malta;  'skema' tfisser l-iskema għal għoti fuq ix-xiri ta' sistemi għal użu domestiku li jnaqqsu l-użu ta' enerġija jew li jużaw sorsi rinovabbli ta' enerġija;  'użu domestiku' tfisser l-użu li jsir minn sistema f'fond residenzjali użat minn applikant għal finijiet residenzjali jew ta' abitazzjoni u ma tinkludix użu minn sidien jew żvilluppanti, jew persuni li jkunu qiegħdin iwettqu xi attività ekonomika fil-post fejn is-sistema tkun ser tiġi installata.  2. Min jista' japplika taħt din l-iSkema Din l-iskema tapplika għall-infiq li jsir mill-applikant fuq ix-xiri ta' sistema għal użu domestiku, li jsir minn bejjiegħ blimnut reġistrat jew li jkun proviżorjament reġistrat u li l-infiq isir fi żmien erba' xhur minn meta tingħata l-ittra ta' l-offerta. Infiq li ma jintużax għal sistema li ma tkunx għal użu f'fond domestiku li jintuża għal finijiet ta' abitazzjoni mill-applikant mhux eliġibbli għal għotja skond din l-iskema. 3. Infiq li għandu jiġi rapportat L-infiq li għandu jiġi rapportat huwa dwar il-prezz tax-xiri tas-sistema kif jidher fl-irċevuta fiskali.  Is-27 ta' Jannar, 2009  4. Kif wieħed japplika u dokumenti li għandhom jiġu provduti  (i) Applikazzjoniet taħt din l-iskema għandhom isiru millapplikant qabel ix-xiri, fil-formola stabbilita fi Skeda III li tinsab ma' din l-iskema u għandu jkun fihom l-informazzjoni, d-dettalji u d-dokumenti kollha msemmija f'dik il- formola, kif meħtieġ skond din l-iskema, u kif elenkati fil-linjigwida u noti gwida;  (ii) L-applikazzjonijiet għandu jkollhom id-dokumenti elenkati fil-formola tal-applikazzjoni, u kull dokument ieħor li l-Ministru responsabbli għar-Riżorsi u Affarijiet Rurali, b'konsultazzjoni mal-Ministru tal-Finanzi, Ekonomija u Investiment jista', minn żmien għal żmien, jeħtieġ;  (iii) Dawk l-applikazzjonijiet biss li jkunu konformi malħtiġiet kollha ta' din l-iskema għandhom ikunu eliġibbli għall-ħlas tal-għotja msemmija fi klawsola 5 ta' din l-iskema. Is-sistema għandha tkun eliġibbli qabel l-applikazzjoni, u l-bejjiegħa bl-imnut irreġistrati qabel l-applikazzjoni. Lapplikazzjonijiet li ma jissodisfawx dawn il-kriterji fi żmien l-applikazzjoni jiġu miċħuda;  (iv) Ebda sistema m'għandha tiġi nstallata qabel il-ħruġ ta' ittra tal-għotja mill-Awtorità;  (v) Il-fondi li huma disponibbli għall-iskema huma limitati. Għalhekk in-numru ta' għotjiet disponibbli għandhom ikunu limitati kif jidher fi Skeda I. L-applikazzjonijiet għandhom ikunu proċessati skond l-ordni ta' kif ikunu wasslu, sakemm l-allokazzjoni tal-fondi tkun intużat. L-Awtorità tista', fiddiskrezzjoni tagħha, tirċievi wkoll applikazzjonijiet meta l-fondi allokati ma' l-iskema jkunu ġew użati. Dik l-irċevuta m'għandhiex tkun kostruwita biex timplika xi forma ta' responsabbiltà, jew xi forma ta' obligazzjoni fuq l-Awtorità jew fuq il-Gvern biex iħallsu xi ammont ta' flus. L-applikazzjonijiet li jkunu preżentati qabel id-data effettiva għandhom jiġu miċħuda.  5. Għotja li titħallas taħt din l-iskema  (i) L-applikanti jistgħu japplikaw għal għotja fuq is-sistema fil-formola stabbilita fi Skeda I u kif indikat fil-linjigwida u noti gwida stabbiliti fi Skeda II. L-applikanti li jkunu rċevew għotja għal sistema jew għal sistemi simili fl-2008 m'għandhomx ikunu eliġibbli għal għotja oħra. L-applikanti m'għandhomx ikunu eliġibbli għal aktar minn għotja waħda għal kull teknoloġija;  (ii) Waħda mill-kundizzjonijiet tal-għotja hi li s-sistema għandha tibqa' installata u fl-użu, u m'għandhiex tiġi mibdula b'dak il-mod li jista' jiddegrada il-ħidma tagħha għal perjodu minimu ta' ħames snin wara l-installazzjoni tagħha. Hija rresponsabbiltà tal-applikant li jiżgura li din il-kundizzjoni tiġi milħuqa. L-applikanti li jonqsu milli jonoraw din ilkundizzjoni għandhom iħallsu lura l-ammont ta' l-għotja kif  ukoll l-interessi fuqha mill-ġurnata li tkun ingħatat l-għotja lill-MRA. F'każ li l-fond residenzjali jinbiegħ u s-sistema tinżamm mill-propjetarju l-ġdid, il-kuntratt tal-bejgħ għandu jindika t-trasferiment ta' l-obligazzjonijiet mill-applikant lillproprjetarju l-ġdid tal-fond. 6. Ħlas tal-għotja L-għotja għandha titħallas lill-applikant permezz ta' cheque fl-indirizz li jidher fuq l-applikazzjoni, jew bi transferiment bankarju f'kont tal-bank indikat mill-applikant fl-applikazzjoni tiegħu. 7. Reġistrazzjoni tal-bejjiegħa jew bejjiegħa bl-imnut  Gazzetta tal-Gvern ta' Malta 18,372  i. L-applikazzjoniet għar-reġistrazzjoni tal-bejjiegħa jew bejjiegħa bl-imnut għall-finijiet ta' din l-iskema għandhom isiru fuq il-formola stabbilita fi Skeda IV li tinsab ma' din in-Notifika tal-Gvern u għandu jkun fihom l-informazzjoni, d-dettalji u d-dokumenti kollha kif meħtieġa f'dik il-formola u skond din l-iskema;  ii. Il-bejjiegħa jew bejjiegħa bl-imnut jistgħu jkunu reġistrati proviżorjament mill-Awtorità. Spezzjonijiet ta' sistemi installati għandhom jiġu mwettqa mill-Awtorità jew l-aġenti tagħha, u bejjiegħa jew bejjiegħa bl-imnut li jkunu biegħu installazzjonijiet li ma jkunux installati skond prattika tajba għandu jkollhom ir-reġistrazzjoni tagħhom irtirata. Hija r-responsabbiltà tal-bejjiegħ jew bejjiegħ bl-imnut li jiżgura li s-sistema hija installata skond prattika tajba. L-Awtorità għandha tistabbilixxi il-kriterji tagħha biex tiddeċiedi jekk sistema hijiex installata skond prattika tajba;  iii. Bejjiegħa jew bejjiegħa bl-imnut għandhom jipprovdu perjodu minimu ta' garanzija ta' ħames snin dwar is-sistemi mibjugħa. Il-ħtiġiet minimi għall-garanzija għandhom ikunu kif stabbiliti mill-Awtorità;  iv. Applikazzjonijiet preżentati lill-Awtorità għarreġistrazzjoni bħala bejjiegħ jew bejjiegħ bl-imnut għandu jkollhom id-dokumenti elenkati fil-formola tal-applikazzjoni, u kull dokument ieħor li l-Ministru responsabbli għar-Riżorsi u Affarijiet Rurali, wara konsultazzjoni mal-Ministru talFinanzi, Ekonomija u Investiment jista', minn żmien għal ieħor, jeħtieġ.  8. Reġistrazzjoni ta' sistemi  i. Applikazzjonijiet għal reġistrazzjoni ta' sistemi għallgħanijiet ta' din l-iskema għandhom isiru mill-bejjieġħ jew mill-bejjiegħ bl-imnut fil-formola stabbilita fi Skeda V li tinsab ma' din in-Notifika tal-Gvern u għandu jkun fihom l-informazzjoni, d-dettalji u d-dokumenti kollha kif meħtieġ f'dik il-formola u skond din l-iskema;  ii. Bejjiegħa jew bejjiegħa bl-imnut għandhom jiżguraw  Is-27 ta' Jannar, 2009  illi r-reġistrazzjoni tagħhom u r-reġistrazzjoni tal-prodotti tagħhom ġew aċċettati mill-Awtorità qabel il-preżentazzjoni tal-applikazzjoni mill-applikant. Għal din il-fini, lapplikazzjonijiet jistgħu jiġu preżentati minn bejjiegħa blimnut lill-Awtorità sa mis-26 ta' Jannar, 2009;  iii. Reġistrazzjonijiet ta' prodotti jew tagħmir li jkun sar minn bejjiegħa jew bejjiegħa bl-imnut jistgħu jiġu rtirati f'kull ħin mill-Awtorità, wara li jingħata avviż xieraq, u raġunijiet, lill-bejjiegħ jew bejjiegħ bl-imnut.  9. Validità ta' applikazzjoni Applikazzjoni m'għandhiex tkun meqjusa li ġiet preżentata kemm-il darba din ma tkunx mimlija u kompluta f'kull dettall materjali u kemm-il darba ma jkunx fiha l-informazzjoni kollha u ma jkollhiex id-dokumentazzjoni kollha mitluba fl-applikazzjoni. 10. Tul ta' din l-iSkema Applikazzjonijiet għal din l-iskema għandhom ikunu riċevuti mis-16 ta' Frar, 2009 sat-28 ta' Frar, 2009 fir-rigward ta' PV's. Fir-rigward ta' sistemi oħra indikati taħt din liskema, l-applikazzjonijiet għandhom ikunu riċevuti mis-16 ta' Frar, 2009 u l-iskema għandha tibqa' topera għal perjodu ta' sena, kemm–il darba din l-iskema ma tiġix mibdula jew mitmuma qabel permezz ta' Notifika fil-Gazzetta, u din tista' tiġi mġedda kif il-Ministru responsabbli għar-Riżorsi u Affarijiet Rurali b'konsultazzjoni mal-Ministru tal-Finanzi, Ekonomija u Investiment iqis meħtieġ permezz ta' notifika fil-Gazzetta. 11.Emendi għall-iSkema Il-Ministru responsabbli għar-Riżorsi u Affarijiet Rurali b'konsultazzjoni mal-Ministru tal-Finanzi, Ekonomija u Investiment, għandu jkollu d-dritt li jagħmel kull emenda neċessarja għal din l-iskema permezz tal-pubblikazzjoni ta' notifika li tinkludi dawk l-emendi fil-Gazzetta. 12. Dispożizzjonijiet transitorji Applikanti li jkunu xtraw jew installaw sistema qabel il-15 ta' Frar, 2009 għandhom ikunu eliġibbli li japplikaw taħt il-kundizzjonijiet tal-iskemi stabbiliti min-Notifika tal-Gvern 135 ta' l-2006 għal PV's u insulazzjoni tal-bjut, u min-Notifika tal-Gvern 55 ta' l-2006 fil-każ ta' solar water heaters, sal-15 ta' Mejju, 2009, jiġifieri sa tliet xhur mid-data li fiha tagħlaq l-iskema preċedenti. Applikanti li jkunu xtraw jew installaw sistema double glazing qabel il-15 ta' Frar, 2009, m'għandhomx ikunu eliġibbli għal għotja.  13. Għeluq ta' Skemi  Gazzetta tal-Gvern ta' Malta 18,372  L-iskemi li ġejjin qiegħdin b'dawn jiġu terminati b'effett mill-15 ta' Frar, 2009: Għotja ta' darba biss fuq ix-xiri ta' insulazzjoni għassħana tal-bjut għal użu domestiku (Notifika tal-Gvern 135 ta' l-2006);  Għotja ta' darba biss fuq ix-xiri ta' sistema fotovoltajika solar (Notifika tal-Gvern 135 ta' l-2006);  Għotja ta' darba biss fuq ix-xiri ta' solar heating energy savers għal użu domestiku (Notifika tal-Gvern 55 ta' l-2006 u Notifika tal-Gvern 203 ta' l-2005).  Lista ta' persentaġġ u massimi ta' għotja  Sistemi fotovoltajiċi: 50% ta' nfiq eliġibbli sa massimu ta' 3,000 Euro. Massimu ta' 200 familja ser jibbenifikaw minn din l-iskema.  Solar water heaters: 66% ta' nfiq eliġibbli sa massimu ta' 460 Euro.  Insulazzjoni tal-bjut u double glazing: 33% ta' nfiq eliġibbli sa massimu ta' 300 Euro. Massimu ta' 1,000 familja (kemm għal insulazzjoni tal-bjut u kemm għal double glazing) ser jibbenifikaw minn din l-iskema.  Formola ta' reġistrazzjoni tal-bejjiegħ jew bejjiegħ blimnut u kampjun ta' formola ta' garanzija Skeda V Formola ta' applikazzjoni għar-reġistrazzjoni ta' teknoloġija  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009 -  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372  Is-27 ta' Jannar, 2009  Gazzetta tal-Gvern ta' Malta 18,372 